Tom jadie sus un fautulh, damb un avid auditòri ath sòn torn, e didec era istòria dera prodigiosa aventura, en tot calar-i beth ahijut sensacionau entà apolidir-la; e acabèc damb era descripcion de se com deishèc a Becky e contunhèc explorant ua gessuda; se com seguic dues avengudes, tant enlà que li permetec arribar era sua còrda, se com ne seguic ua auta en tota era alongada dera còrda, e ère a mand d'entornar-se'n quan campèc ua plapa luenhana que semblaue claror deth dia, e deishèc era còrda, e anèc a paupes entada era, e possèc damb cap e esquia entà dehòra d'un trauc e vedec er ample Mississipi que l'entornejaue.